  Майя Бывальцева 12-тӥ гудырикошконлы Удмуртиын эшшо 27 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «Вконакте» мерлыко вотэсысь нимлыко огиназ ивортӥзы. Выль черламъёс пӧлын Ижкарын 13 улӥсьёс, Глаз ёросын куинь улӥсьёс, Воткаын, Можгаын, Дэри но Шаркан ёросъёсын быдэн одӥг улӥсьёс. Быдэн одӥг учыр Глазкарын, Эгра но Можга ёросъёсын пусйизы. Эшшо 26 адями висёнэз вормыны быгатӥз. Туннэ нуналлы Удмуртиын выль коронавирус инфекциен черлан 2 сюрс 681 учыр лабораториосын зэматэмын. 2 сюрс 206 адями йӧназ, 55 мурт кулӥз. Та дыре 12-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  